L'Ajuntament de Paterna actua d'urgència per a evitar la caiguda d'un eucaliptus de 25 metres d'altura i 120 cm de diàmetre
23/04/2018

# L'Ajuntament de Paterna actua d'urgència per a evitar la caiguda d'un eucaliptus de 25 metres d'altura i 120 cm de diàmetre

[![Poda de un eucalipto en Paterna](/images/noticias/2018/04/poda-eucalipto.jpg)](/images/noticias/2018/04/poda-eucalipto.jpg)

23.04.2018

Les obres practicades per un particular en el seu habitatge de La Canyada han seccionat entre un 25% i un 30% de les arrels d'ancoratge d'aquest arbre, deixant l'exemplar inestable i generant un elevat risc per a les persones i propietats adjacents

L'Ajuntament de Paterna, a través de l'Àrea d'Infraestructures, està actuat d'urgència a La Canyada per a evitar la caiguda d'un Eucaliptus centenari de grans dimensions. L'arbre té 25 metres d'altura, 120 centímetres de diàmetre i una edat estimada d'entre 80 i 100 anys.

L'execució d'unes obres privades, alienes a l'Ajuntament, per a reconstruir el mur del clos d'un habitatge particular situat en el Carrer 10, van traure a la llum unes arrels d'ancoratge de l'arbre que van ser seccionades pel particular en un 25-30%, segons els tècnics municipals, la qual cosa ha generat que existisca un elevat risc de caiguda de l'exemplar sobre les persones i propietats adjacents a l'eucaliptus.

Una situació davant la qual l'Ajuntament, amb l'informe positiu per part dels tècnics municipals, i per a reduir els riscos de caiguda de l'exemplar i evitar danys, va decidir aquest cap de setmana podar de forma dràstica les branques de l'eucaliptus reduint el volum i la massa de la copa.

La regidora d'Infraestructures, Núria Campos ha explicat que “es tracta d'una actuació provisional amb la qual pretenem reduir l'evident risc que existeix sobre la població. De moment, no hem previst la tala de l'arbre fins a observar l'evolució del mateix i, en el cas que les arrels no aconseguiren recuperar-se o regenerar-se, caldria estudiar altres mesures per a garantir la seguretat dels veïns i habitatges.”.

Referent a açò, i per a assegurar la integritat dels veïns i veïnes, la regidora ha fet una crida a la ciutadania perquè eviten acostar-se a l'eucaliptus fins que els tècnics municipals confirmen l'estabilitat de l'exemplar.